ຊາວບ້ານກຳປູເຈຍ ປະທ້ວງການຕັດໄມ້ ທຳລາຍປ່າ
ຊາວບ້ານກຳປູເຈຍ ແຕ່ງເຄື່ອງເປັນໂຕປະກອບ ໃນຮູບເງົາເລື່ອງ Avatar ປະທ້ວງການຕັດໄມ້ ທຳລາຍປ່າ
ໃນວັນພະຫັດມື້ນີ້ ຊາວບ້ານກຳປູເຈຍ 100 ກວ່າຄົນໄດ້ພາກັນນຸ່ງເຄື່ອງເປັນໂຕປະກອບ ໃນຮູບເງົາເລື່ອງ Avatar ທີ່ໄດ້ຮັບຄວາມນິຍົມສູງເພື່ອປະທ້ວງຕໍ່ອັນທີ່ພວກເຂົາເຈົ້າເອີ້ນ ວ່າການທຳລາຍປ່າໄມ້ສີຂຽວ ທີ່ຍັງຫຼົງເຫຼືອຢູ່ຫລາຍທີ່ສຸດ ໃນເຂດຮາບຕໍ່າຂອງເອເຊຍຕາ ເວັນອອກສຽງໃຕ້ ພວກຊາວບ້ານທີ່ແຕ້ມໜ້າດ້ວຍສີຂຽວແລະສີຟ້າໄດ້ພາກັນໂຮມຊຸມນຸມປະທ້ວງຢູ່ຕໍ່ໜ້າພະ ລາດຊະວັງຫຼວງໃນນະຄອນຫຼວງພະນົມເປັນແລະຫຼັງຈາກນັ້ນກໍພາ ກັນແຍກຍ້າຍໄປຢາຍ ໃບປິວໃນທົ່ວໂຕເມືອງ ຕຳຫຼວດໄດ້ຈັບກຸມພວກປະທ້ວງ ຫຼາຍສິບຄົນ ແຕ່ໄດ້ປ່ອຍພວກ ກ່ຽວໃນເວລາຕໍ່ມາໂດຍບໍ່ໄດ້ຕັ້ງຂໍ້ຫາໃດໆ ພວກຊາວບ້ານຈຸນີ້ເວົ້າວ່າ ມີປະມານ 200,000 ຄົນທີ່ກາງຕໍ່ອາໄສປ່າໄມ້ Prey Lang ໃນການດຳລົງຊີວິດຂອງພວກເຂົາເຈົ້າ ແຕ່ພວກເຂົາເຈົ້າເວົ້າວ່າ ປ່າໄມ້ດັ່ງກ່າວນີ້ພວມໄດ້ ຮັບການຂົ່ມຂູ່ເພີ່ມຂຶ້ນຈາກການລັກລອບຕັດໄມ້ເຖື່ອນ ແລະການບຸກລຸກຂອງບໍລິສັດປູກຕົ້ນ ຢາງ ແລະບໍລິສັດບໍ່ແຮ່ ພວກປະທ້ວງໄດ້ສົມທຽບຕົນເອງ ໃສ່ພວກຄົນປ່າໃນຮູບເງົາເລື່ອງ Avatar ທີ່ໄດ້ທຳການຕໍ່ສູ້ເພື່ອປົກປ້ອງປ່າໄມ້ຈາກບັນດາບໍລິສັດທີ່ຂີ້ຕັກມັກໄດ້ ປ່າໄມ້ Prey Lang ກວມພື້ນທີ່ປະມານ 3,600 ກິໂລແມັດມົນທົນ ຢູ່ໃນພາກເໜືອຂອງ ກຳປູເຈຍແລະເປັນບ່ອນຢູ່ອາໄສຂອງພຶດແລະສັດທີ່ໃກ້ຈະສູນພັນຈຳນວນນຶ່ງ